Mahavelona (Toamasina)
I Foulpointe na Mahavelona dia kaominina ambanivohitra malagasy ao amin' ny Distrikan' i Toamasina II, Faritra Atsinanana, Fa ritanin'i Toamasina. Ny isan' ny mponiny dia 13 031 araka ny faminavinana natao tamin' ny taona 2000. Ny kaodin-kaominina dia 31011 ary ny kaodin-distrika dia 310.

Tantara 
Andranonampango no anaran' i Mahavelona taloha. Avy eo dia novana ho Foulpointe izany tamin' ny andron' ny varotra andevo ary avy eo izany dia nohamafisin' ny mpanjanatany. Ny anara hoe Foulpointe izay mbola fampiasa matetika amin' izao fotoana izao dia nipoitra tamin' ny fahatongavan' ny sambo anglisy iray nantsoina hoe Full teo amin' ny faritra maranitra ao Mahavelona. Nitondra entana fanomezana (boaty mozika, bakoly, akanjo, ...) ity sambo ity.

Torian' izay, ary noho i Mahavelona izay toerana stratejika fiarovana amin' ny fanafihana an-dranomasina avy any Atsinanana, ny mpanjaka Radama I dia nanorina rova ​​tao antsoina hoe Mandan' i Mahavelona. Ny bikany boribory dia ahafahan' ny bala rehetra hitampody mankany amin' ny mpitifitra avy any ivelany. Ity manda lehibe ity dia namboarina tamin' ny vatohara sy atody ary nisy trano telo: toby miaramila sy lakozia ary fonja. Nisy lalana ambanin' ny tany sy miafina tao. Manamafy koa ny tantara fa rehefa nanafika an' ilay toby ny Frantsay dia tsy nisy olona intsony tao amin' ilay vala.

I Foulpointe no foiben' ny varotra andevo tany atsimo-andrefana amin' ny Ranomasimbe Indiana, nasolo ny Helodranon' i Antongily teo antenatenan' ny taonjato faha-18 ka hatramin' ny fiafaran' izany, fony i Toamasina no nandray ny andevo avy aty Madagasikara.

Toekarena

Fambolena 
40 % amin' ny mponina no miasa tany. Ny anjaran' ny tantsaha mampiasa zezika simika dia latsaky ny 5 %. Ny zava-bolena lehibe indrindra amin' ny lafin' ny velaran-tany dia akondro. Ny zava-bolena faharoa lehibe indrindra amin' ny lafiny velaran-tany dia mangahazo. 30 % amin' ny tanimbary no voatondraka amin' ny tohodrano na paompy.

Varotra 
Ny entana lafo vidy indrindra dia akondro. Ny entana faharoa lafo vidy indrindra dia litisia. Ny entana fahatelo lafo vidy indrindra dia kafe.

Fiompiana sy fanjonoana 
3 % amin' ny mponina no miasa amin' ny fiompiana. 25 % amin' ny mponina no miasa amin' ny fanjonoana. 77 no isan' ny kisoa. Ny isan' ny omby dia 218. Ny isan' ny taona nisian' ny pestan' ny vorona teo anelanelan' ny taona 1999-2001 dia 3.

Fitaterana 
Tongavan' ny lalam-paritra ilay tanàna. Andalovan' ny lalam-pirenena ilay kaominina. Ny fitaovam-pitaterana ampiasaina matetika indrindra dia fiara lehibe.
Ny faharetan' ny dia mankany amin' ny renivohi-paritany dia iray ora.
Ahitana lalana vita tara ao amin' ilay kaominina.
Ny fotoam-pitaterana mankany amin' ny tanàn-dehibem-paritany amin' ny andro fahavaratra dia roa ora.
Ny saran-dalan' ny olona tokana mankany amin' ny tanàn-dehibem-paritany amin' ny andro fahavaratra dia 12 500 Fmg.
Ny saran-dalan' ny olona tokana mankany amin' ny tanàn-dehibem-paritany amin' ny maintany dia 10 000 Fmg.

Fizahan-tany 

I Mahavelona amin' izao fotoana izao dia anisan' ny toeram-pizahàn-tany malaza eto Madagasikara. Ny hakanton' ny tora-pasika misy azy, voaaron' ny haran-dranomasina manakana ny antsantsa tsy hanatona ny morontsiraka, no mahatonga azy ho toerana malaza any amoron-dranomasina, indrindra fa ho an' ny mponin' i Toamasina (tanàna latsaky ny 60 km miala avy eo) izay tonga tsy tapaka miala sasatra any rehefa faran' ny herinandro sy amin' ny fialantsasatry ny sekoly.

Mandray anjara amin' ny fampivoarana ny fizahàn-tany ao amin' ilay tanàna ny mpampiasa vola madinika avy any ivelany ka mahatonga ny ankamaroan' ny mponina hiofana amin' ity seha-pihariana ity.

Misy trano fandraisam-bahiny miaraka amin' ny bungalow maro amin' ny sokajy samihafa manomboka amin' ny lafo indrindra ka hatramin' ny tsotra indrindra amin' ny vidiny antonony ny ao. Manolotra vokatra voajanahary sy vaovao misy ny mpivarotra sakafo ao  ao an-toerana ary mampiroborobo ny fitonian' ilay toerana, raha oharina amin' ireo toeram-pisakafoanana amoron-dranomasina malaza any amin’ ny tapany avaratr' i Madagasikara (Nosy Be, Mahajanga, Antsiranana).

Seha-pihariana hafa 
Ny 30 % amin' ny mponina no manao asa tanana. Ahitana fikambanam-piasatanana ao.
Ahitana fikambanam-panjono ao amin' io tanàna io. Misy masoivohon' ny banky ny ao. Ahitana orinasa mampiasa olona latsaky ny folo.
Misy fitrandrahana harena an-kibon' ny tany amin' ny fomba indostrialy.
Misy tsena isan' andro any. 2 % amin' ny mponina no miasa amin' ny sampandraharaha.

Sôsialy sy fitantanana

Fari-piainana 
Ny 55 % amin' ny mponina no atao hoe mahantra.
Ny halavan' ny vanim-potoana mety ahalanian' ny vokatry ny taon-dasa dia 3 volana.
10 %n' ny mponina no atao hoe manan-karena.
35 % no manana fari-piainana antonontonony.

Fanabezana sy fahasalamana 
Ahitana tobim-pahasalamana ao.
Ahitana sekoly ambaratonga fototra.
Ahitana kolejy ao amin' ilay tanàna.
Misy biraom-paositra ao.

Fandriam-pahalemana 
Ny isan' ny vono olona tanatin' ny taona 1999-2001 dia 2.
Tapaka indray mandreha ny lalana teo anelanelan' ny taona 1999-2001.
Ny isan' ny vakitrano tanatin' ny taona 1999-2001 dia 2.
Ahitana zandary ao amin' ilay kaominina.

Fitantanana ny tanàna 
Misy masoivohon' ny ministeran' ny rano sy ny ala ao.
Misy masoivohon' ny ministeran' ny asa tany.
Misy masoivohon' ny ministeran'ny fiarovana.

Rohy ivelany 
 ilo.cornell.edu - Statistika momba ny kaominina malagasy ary loharanom-pahaizana namoronana an'ity lahatsoratra ity.

Kaominina any Madagasikara
Kaominina any Faritra Atsinanana